ഇംഗ്ലീഷ് പ്രീമിയര് ലീഗില് ഇന്ന് മാഞ്ചസ്റ്റര് യുണൈറ്റഡും ലിവര്പൂളും നേര്ക്കുനേര് ഇംഗ്ലീഷ് പ്രീമിയര് ലീഗില് ഇന്ന് നടക്കുന്ന ആവേശകരമായ മത്സരത്തില് മാഞ്ചസ്റ്റര് യുണൈറ്റഡും ലിവര്പൂളും നേര്ക്കുനേര് വരും. മാഞ്ചസ്റ്റര് യുണൈറ്റഡിനെ സംബന്ധിച്ചിടത്തോളം അതിനിര്ണായക മത്സരമാണിത്. ചാമ്ബ്യന്സ് ലീഗില് അറ്റലാന്റയെ പരാജയപ്പെടുത്തി എങ്കിലും ഇന്ന് ലിവര്പൂളിനോട് പരാജയപ്പെടുക ആണെങ്കില് അത് ഒലെയുടെ മാഞ്ചസ്റ്റര് യുണൈറ്റഡിലെ അവസാന മത്സരമായി മാറിയേക്കും. സ്വന്തം കാണികള്ക്ക് മുന്നില് ലിവര്പൂളിനെ അതുകൊണ്ട് തന്നെ യുണൈറ്റഡിന് തോല്പ്പിച്ചെ പറ്റൂ. ലിവര്പൂള് ഗംഭീര ഫോമിലാണ് ഉള്ളത്. മാഡ്രിഡില് ചെന്ന് അത്ലറ്റിക്കോ മാഡ്രിഡിനെ തോല്പ്പിച്ച ലിവര്പൂളിന് മാഞ്ചസ്റ്ററില് വന്നും വിജയിക്കാന് ആയേക്കും. മൊ സലായുടെ ഫോമാണ് ലിവര്പൂളിന്റെ ഏറ്റവും വലിയ കരുത്ത്. സലാ, മാനെ, ഫര്മീനോ സഖ്യമാകും ഇന്ന് ആദ്യ ഇലവനില് ഇറങ്ങുക. ലിവര്പൂള് ഡിഫന്സും നല്ല ഫോമിലാണ്. പരിക്കിനാല് കഷ്ടപ്പെടുന്ന യുണൈറ്റഡ് നിരയില് ഇന്ന് റാഷ്ഫോര്ഡ്, ബ്രൂണോ, ഫ്രെഡ് എന്നിവര് ഒക്കെ കളിക്കുന്നത് സംശയമാണ്. ബാക്ക് വരാനെയും പരിക്കേറ്റ് പുറത്താണ്. ഇന്ന് രാത്രി 9 മണിക്ക് നടക്കുന്ന മത്സരം തത്സമയം ഹോട്സ്റ്റാറില് കാണാം